שערוריית המט"ח

שערוריית המט"ח (באנגלית: The Forex Scandal) הייתה פרשייה פיננסית במסגרתה נחשף שבנקים בכירים ארגנו קנוניה במשך תקופה של לפחות עשור בשנות ה-2000, במהלכה ביצעו מניפולציה בשערי החליפין של מטבעות באופן שהיטיב עם הבנקים והניב להם רווחים על חשבון לקוחותיהם, דבר שגרם להפסדי עתק גם לכלל לציבור. שוק המטבע חוץ (ר"ת: מט"ח) העולמי, בו נסחרים מטבעות של מדינות, הוא הגדול בעולם מבחינת היקף מחזור המסחר (4.7 טריליון דולר מדי יום ב-2013) ופועל 24 שעות ביממה בימים שני עד שישי (כולל), כאשר ה"שחקנים" המרכזיים בו הם בנקים מוסדיים גדולים. בעקבות מידע שהודלף לרגולטור המגזר הפיננסי בבריטניה (Financial Conduct Authority) במרץ 2013, רגולטורים מאסיה, שווייץ, בריטניה וארצות הברית החלו לחקור את הפרשה, וביוני-יולי של אותה שנה פרטיה נחשפו לציבור. במסגרת הקרטל, החל משנת 2005 סוחרי מט"ח של הבנקים סיטיגרופ, ברקליס, ג'יי. פי. מורגן, הבנק של סקוטלנד (אנ') ואחרים תיאמו באופן יומי קבוע את ה"מרווחים" ו"ציטוטי המרווח" של הדולר והאירו, כמו גם את הפיפסים של WM/Reuters ("daily benchmark exchange rates") ובכך היטו את השער היציג העולמי. התקשורת התבצעה בחדרי צ'אט וירטאולים סגורים ואקסקלוסיביים, להם נתנו שמות שונים כגון "The Mafia" ("המאפיה"), שם אף צחקו על כך שהם משפיעים על השערים. הבנקאים המעורבים הריצו הוראות באופן מתואם ושיתפו אחד עם השני הוראות של לקוחותיהם לפני ובמהלך חלון ה-60 שניות בשעה 16:00 שעון GMT בו שערי הבנצ'מרק נקבעים, ובכך למעשה הזיזו את תנודות השוק והשערים. בין היתר, הוערך שההפסדים לקרנות פנסיה בבריטניה בלבד, הגיעו ל-11.5 מיליארדי דולרים בשנה. ההפסדים הכספיים לנפגעים בעקבות תיאומים אלו הוערכו במאות מיליארדי דולרים, ופגעו בסוחרים מכל רחבי העולם. לאחר שהפרשה התפוצצה, הוגשו תביעות (גם אזרחיות) בארצות הברית, אירופה ואסיה בסך מיליארדי דולרים נגד המעורבים. בשנת 2014, שבעה בנקים מעורבים נקנסו על ידי רשויות ברחבי העולם בסכום כולל של 10 מיליארד דולר (ראו טבלה מטה). כתוצאה מהפרשה נפתחו הליכים פליליים; סוחר בכיר נכנס לכלא ועשרות אחרים פוטרו. הבנקים המעורבים ספגו ביקורת קשה על תפקודם, ונקבע שאלו כשלו בשמירה על חסיון לקוחותיהם, פעלו בניגוד עניינים, שיתפו הוראות מסחר של לקוחות ביניהם עת שבכירים תיאמו פעולות אחד עם השני, וסיכמו על אסטרטגיות מסחר (אנ') שהיטיבו עם האינטרסים של הבנקים על חשבון לקוחותיהם והציבור. m=מיליון, b=מיליארד. רשימת מסמכי ההליכים בפרשה עקב שערוריות זיוף השערים והריביות: פיקוח עולמי של שוקי המט"ח, באתר TheMarker‏, 14 ביוני 2013 Six banks fined $5.6bn over rigging of foreign exchange markets, Financial Times, 2- במאי 2015 פעילות הפיקוח על הבנקים לצמצום סיכוני התנהגות בפעילות בחדרי עסקאות, בנק ישראל, ינואר 2020 Forex fixing scandal: Big banks fined $6 billion for manipulating foreign exchange rate, News Direct, 2015 פייננשל, ‏שערוריית ההטייה בשערי המט"ח:, באתר גלובס, 18 באוגוסט 2015 שי קליין הפיקוח על הבנקים: לנטר את התקשורת בין הסוחרים ללקוחות, באתר ביזנעס 13 בינואר 2020 "Five Banks To Plead Guilty To Global Currency Manipulation". נבדק ב-2015-06-08. "CFTC Orders Five Banks to Pay over $1.4 Billion in Penalties for Attempted Manipulation of Foreign Exchange Benchmark Rates". "Five Major Banks Agree to Parent-Level Guilty Pleas". "FCA fines five banks £1.1 billion for FX failings and announces industry-wide remediation programme". 12 בנובמבר 2014. {{cite web}}: (עזרה) "Federal Reserve announces fines totaling more than $1.8 billion against six major banking organizations for their unsafe and unsound practices in the foreign exchange (FX) markets". swissinfo.ch, Matthew. "UBS bears brunt of forex rigging fines - SWI swissinfo.ch". נבדק ב-2015-06-08. "OCC Fines Three Banks $950 Million for FX Trading Improprieties". www.occ.gov. 12 בנובמבר 2014. נבדק ב-14 באפריל 2018. {{cite web}}: (עזרה) "FCA fines Barclays £284,432,000 for forex failings". 20 במאי 2015. {{cite web}}: (עזרה)